Maddi Etxeberria Lopetegi

Maddi Etxeberria Lopetegi, Maddi izen artistikoaz ezaguna (Lizarra, Nafarroa Garaia, 1998) musikagilea, gitarra-jotzailea eta abeslaria da. 

 Bizitza 
Musikarekin txikitatik izan du harremana Maddi Etxeberriak, gitarra ikasketak eginak ditu Madrilgo musika kontzerbatorioan, baita Manuel Babiloniren Nazioarteko ikastaroa ere. Ama musikako irakasle izateak ere bide hori erraztu dio, horrez gain betidanik izan ditu gustuko idaztea eta abestea.

Lehen bakarkako diskoa 2024an grabatu zuen, aurrerago hainbat taldetan parte hartu zuen, besteak beste Zaunka taldean.

 Musikari 
Gazte izanagatik, hasiberri den bide luzea du jada musikagintzan. Horren erakusgarri Gustavo de Maeztu museoarekin egindako elkarlana. Bide honetan ¿A qué suenan los cuadros? Zer soinua dute koadroek? Maddik musika jarri zion Gustavo de Maezturen «Mujer de la rosa» oleoari. 

 Kontzertuak 

 Madrilgo musika kontserbatorioan ikasle zela Maddi Etxeberría Lopetegik bere ikaskide Raúl Osorto Trinidadekin batera, Tomás Campo Crespo irakaslearen magisteritzapean, Fernando Sor konpositore espainiarraren Souvenir de Rusia para dos guitarras op. 63 interpretatu zuen.
 2021ean Lizarrako Fray Diego Kultur etxean eman zuen kontzertua, Castelnuovo-Tedesco edota Agustín Barriosen lanak eskainiz.

 Diskografia 
 2024an Amaitasuna diskoa grabatu zuen zazpi kantuz osatutakoa. Gitarra akustikoa, doinu elektronikoak eta ahots lirikoa bidaide hartuta kaleratu zuen bere lehengo diskoa. Maitasunari kantua, baina batez ere «maitasunaren amaierari eta amaieraren maitasunari». Autoekoitzitako diskoa izan zen eta Kantabria (Espainia) eta Iruñea artean grabatu zen Yoel Molina eta Julen Urzaizen laguntzarekin: lehenak nahasketan eta masterizazioan esku hartu zuen; bigarrenak, berriz, gitarra hutsezko abestiak elektronikara egokitu zituen. Felix Etxeberria neba izan zuen kolaboratzaile tronpeta joz eta Ane Alvarez de Eulatek diseinatu zuen diskoaren azala. Diskoa grabatu ondoren hainbat kontzertu eskaini zituen.

 Erreferenteak 

 Kanpo estekak 

 Elkarrizketa radioestellan bere lehen diskoaz 2024.11.15

 Elkarrizketa: Amaitasuna lanaz eta musikaz Erran, 24.11.18

Kategoria:Lizarratarrak
Kategoria:Musikagileak
Kategoria:Emakume musikagileak
Kategoria:Gitarra-jotzaileak